ตราครุฑตราครุฑกฎกระทรวง(พ.ศ.2524)ออกตามความในพระราชบัญญัติเครื่องแบบทหารพุทธศักราช 2477ว่าด้วยเครื่องแบบทหารบกฉบับที่ 56----------อาศัยอำนาจตามความในมาตรา 5 แห่งพระราชบัญญัติเครื่องแบบทหาร พุทธศักราช2477 ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่ 4)พ.ศ. 2514 และมาตรา 7 แห่งพระราช-บัญญัติเครื่องแบบทหาร พุทธศักราช 2477รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ 1 ให้ยกเลิกความใน (ก) ของ (4) ในข้อ 10 แห่งกฎกระทรวง (พ.ศ.2504)ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง (พ.ศ. 2513)ออกตามความในพระราชบัญญัติเครื่องแบบทหาร พุทธศักราช 477 ว่าด้วยเครื่องแบบทหารฉบับที่ 45และให้ใช้ความต่อไปนี้แทน`(ก)กะบัง ทำด้วยหนังหรือวัตถุเทียมหนังสีดำ สำหรับนายทหารสัญญาบัตรชั้นพันเอกที่ขอบโค้งของกะบังด้านบนปักหรือทำด้วยดิ้นทองหรือวัตถุเทียมดิ้นทองเป็นรูปช่อชัยพฤษ์ 1 แถวบนพื้นสักหลาดสีดำสำหรับนายทหารสัญญาบัตรชั้นจอมพลและนายพลที่ขอบโค้งของกระบังด้านบนปักหรือทำด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ 2 แถวบนพื้นสักหลาดสีดำ พื้นกะบังด้านล่างสีกากีแกมเขียวหรือสีดำ'ข้อ 2 ให้ยกเลิกความใน (1) ของข้อ 13 แห่งกฎกระทรวง (พ.ศ. 2504) ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง (พ.ศ. 2521)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่51และให้ใช้ความต่อไปนี้แทน`(1) เข็มขัดด้ายถักหรือไนลอนถักสีกากีแกมเขียว กว้าง 3 เซนติเมตรหัวเข็มขัดทำด้วยโลหะสีทองหรือโลหะรมดำ เป็นรูปสี่เหลี่ยมผืนผ้าทางนอนปลายมน กว้าง3.5 เซนติเมตรยาว 5 เซนติเมตรพื้นเกลี้ยงมีรูปเครื่องหมายกองทัพบกดุนนูนอยู่กึ่งกลางหัวเข็มขัดไม่มีเข็มสำหรับสอดรู ปลายสายหุ้มด้วยโลหะสีทองหรือโลหะรมดำ กว้าง 1 เซนติเมตรเข็มขัดแบบนี้ใช้คาดทับขอบกางเกงสำหรับเข็มขัดด้ายถักหรือไนลอนถักสีกากีแกมเขียวที่มีหัวเข็มขัดและโลหะหุ้มปลายสายรมดำให้ใช้กับเครื่องแบบฝึกเท่านั้น'ข้อ 3 ให้ยกเลิกความในข้อ (2) ของข้อ 18 แห่งกฎกระทรวง (พ.ศ. 2504)ออกตามความในพระราชบัญญัติเครื่องแบบทหารพุทธศักราช 2477ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง (พ.ศ. 2521)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 51และให้ใช้ความต่อไปนี้แทน`(2) อินทรธนูแข็ง ทำด้วยสักหลาดหรือเสิร์จสีน้ำเงินดำเว้นแต่อินทรธนูนักเรียนนายร้อยและนักเรียนนายร้อยสำรอง ทำด้วยสักหลาดหรือเสิร์จสีแดงอินทรธนูนักเรียนแพทย์ทหารวิทยาลัยแพทยศาสตร์พระมงกุฎเกล้าทำด้วยสักหลาดหรือเสิร์จสีเขียวเข้มและอินทรธนู นักเรียนนายร้อยทหารแผนที่ ทำด้วยสักหลาดหรือเสิร์จสีเขียวเป็นแผ่นสี่เหลี่ยมเรียวจากทางด้านไหล่ไปทางคด ปลายมน ด้านไหล่กว้าง5 ซม. ด้านคอกว้าง 4 ซม.ตอนปลายติดดุมโลหะสีทองขนาดเล็กและมีเครื่องประกอบดังนี้นักเรียนนายร้อย นักเรียนแพทย์ทหารวิทยาลัยแพทยศาสตร์พระมงกุฎเกล้านักเรียนนายทหารแผนที่และนักเรียนนายร้อยสำรองมีแถบไหมทองหรือวัตถุเทียมไหมทองกว้าง 1 ซม.พาดกึ่งกลางตามยาวของอินทรธนูนายทหารประทวนชั้นจ่านายสิบและนายดาบ มีแถบไหมทองหรือวัตถุเทียมไหมทองกว้าง 0.5 ซม.เป็นขอบเว้นด้านไหล่ และมีสาบสีแดงนายทหารสัญญาบัตรชั้นนายร้อย มีแถบไหมทองหรือวัตถุเทียมไหมทอง กว้าง 1 ซม. เป็นขอบเว้นด้านไหล่ และมีสาบสีแดงนายทหารสัญญาบัตรชั้นนายพัน มีแถบไหมทองหรือวัตถุเทียมไหมทอง กว้าง 1 ซม. เป็นขอบเว้นด้านไหล่ และมีแถบไหมทองหรือวัตถุเทียมไหมทอง กว้าง 1 ซม. เป็นขอบเว้นด้านไหล่และมีแถบไหมทอง หรือวัตถุเทียมไหมทอง กว้าง 0.5 ซม. 2 แถบเว้นระยะระหว่างแถบ 0.2 ซม.พาดกลางตามยาวของอินทรธนู และมีสาบสีแดงนายทหารสัญญาบัตรชั้นนายพลและจอมพลมีดิ้นทองหรือวัตถุเทียมดิ้นทองปักหรือทำเป็นลายถักเต็มแผ่นอินทรธนูและมีสาบสีบานเย็น'ข้อ 4 ให้ยกเลิกความในข้อ 35 แห่งกฎกระทรวง (พ.ศ. 2504) ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง (พ.ศ. 2513)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 45และให้ใช้ความต่อไปนี้แทน`ข้อ 35 ทหารซึ่งเป็นนักโดดร่ม ใช้เครื่องหมายนักโดดร่มติดที่อกเสื้อข้างซ้ายเหนือแนวเครื่องราชอิสริยาภรณ์ตามชั้น ดังนี้ชั้นที่ 1 เป็นรูปร่มชูชีพอยู่เหนือเอราวัณปักหรือทำด้วยดิ้นเงินหรือวัตถุเทียมดิ้นเงิน ระหว่างเศียรเอราวัณกับขอบกระโปรงร่ม มีอุณาโลมทำด้วยโลหะสีน้ำเงินประกอบกับปีกนก 2 ปีกปักหรือทำด้วยดิ้นทองหรือวัตถุเทียมดิ้นทองบนพื้นสักหลาดสีแดงกว้าง 10 ซม. สูง 4 ซม.ที่กึ่งกลางตัวร่มชีพมีดาวโลหะสีน้ำเงิน 1 ดาวและช่อชัยพฤกษ์โลหะสีน้ำเงินโอบใต้ดาวชั้นที่ 2 เช่นเดียวกับชั้นที่ 1 เว้นแต่ไม่มีช่อชัยพฤกษ์ชั้นที่ 3 เช่นเดียวกับชั้นที่ 1 เว้นแต่ไม่มีดาวและช่อชัยพฤกษ์ชั้นกิติมศักดิ์ เช่นเดียวกับชั้นที่ 1 เว้นแต่ไม่มีอุณาโลมเครื่องหมายนี้ใช้ประกอบกับเครื่องแบบได้ทุกชนิดเว้นแต่เครื่องแบบฝึกและเครื่องแบบสนามใช้ชนิดปักด้วยด้ายมันหรือไหมเย็บติดที่อกเสื้อข้างซ้าย ถ้าใช้ประกอบกับเครื่องแบบสโมสรอกแข็งหรือเครื่องแบบสโมสรอกอ่อนใช้ชนิดปักหรือทำด้วยดิ้นทองหรือวัตถุเทียมดิ้นขนาดย่อลงครึ่งหนึ่งผู้ที่ได้รับเครื่องหมายนักโดดร่มชั้นกิตติมศักดิ์และสายยงยศไหมสีแดงให้แต่งกายได้เช่นเดียวกับนักโดดร่มประจำกอง'ข้อ 5 ให้ยกเลิกความใน (4) ของข้อ 41 แห่งกฎกระทรวง (พ.ศ. 2504)ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง (พ.ศ. 2513)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 45และให้ใช้ความต่อไปนี้แทน`(4) หมวกแก๊ปทรงอ่อนพับปีกสีกากีแกมเขียว มีปีกโดยรอบพอสมควรด้านข้างทั้งสองพับขึ้นเล็กน้อย กึ่งกลางด้านหน้าหมวกมีตราหน้าหมวกขนาดกลางสำหรับนายทหารสัญญาบัตรมีสายรัดคางเป็นแถบไหมทอง ที่ปลายทั้ง 2 ข้างมีดุมขนาดเล็กติดข้างละ 1 ดุมตราหน้าหมวกปักหรือทำด้วยดิ้นทองหรือวัตถุเทียมดิ้นทองมีผ้าพันหมวกสีน้ำเงินขนาดกว้าง 3 ซม. ขลิบริมสีแดง 0.4 ซม.ส่วนนายทหารประทวนใช้สายรัดคางเป็นหนังสีดำติดดุมขนาดเล็กเช่นเดียวกับนายทหารสัญญาบัตรตราหน้าหมวกทำด้วยโลหะสีทอง'ข้อ 6 ให้ยกเลิกความใน (ก) ของ (2) ในข้อ 66 แห่งกฎกระทรวง (พ.ศ. 2504)ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง (พ.ศ. 2521)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 51และให้ใช้ความต่อไปนี้แทน`(ก) ปักหรือทำด้วยดิ้นทองหรือวัตถุเทียมดิ้นทองบนหมอนสักหลาดสีดำเว้นแต่ขอบในของจักรปักหรือทำบนสักหลาดสีแดง ใช้ได้เฉพาะนายทหารสัญญาบัตรนายทหารประทวนชั้นนายดาบ นักเรียนนายร้อยนักเรียนแพทย์ทหารวิทยาลัยแพทยศาสตร์พระมงกุฎเกล้านักเรียนนายทหารแผนที่ และนักเรียนนายร้อยสำรอง'ให้ไว้ ณ วันที่ 9 ธันวาคม พ.ศ. 2524พลเอก ป. ติณสูลานนท์รัฐมนตรีว่าการกระทรวงกลาโหมหมายเหตุ:-เหตุผลในการประกาศใช้กฎกระทรวงฉบับนี้ คือเนื่องจากในปัจจุบันมีการผลิตวัตถุเทียมซึ่งมีลักษณะใกล้เคียงกับดิ้นทอง ดิ้นเงิน และไหมทองทั้งยังมีความทนทานและประหยัดกว่าและมีการผลิตเข็มขัดที่ทำด้วยไนลอนที่อาจนำมาใช้ทำส่วนประกอบของเครื่องแบบทหารบกขึ้นได้สมควรกำหนดให้ใช้วัตถุเทียมดิ้นทอง ดิ้นเงิน ไหมทอง และเข็มขัดไนลอกถักทำส่วนประกอบของเครื่องแบบทหารบกได้ โดยเฉพาะเครื่องแบบที่แต่งเป็นประจำ คือเครื่องแบบปกติ และเครื่องแบบฝึกและโดยที่เป็นการสมควรกำหนดให้มีเข็มขัดด้ายถักหรือไนลอนถักสีกากีแกมเขียวชนิดที่ใช้หัวเข็มขัดและโลหะหุ้มปลายสายรมดำด้วยเพื่อใช้กับเครื่องแบบฝึกจึงจำเป็นต้องออกกฎกระทรวงนี้